**Noteikumu** **"Grozījumi Ministru kabineta 2013. gada 2. aprīļa noteikumos Nr. 182 "Noteikumi par stacionāru piesārņojuma avotu emisijas limita projektu izstrādi” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Noteikumu "Grozījumi Ministru kabineta 2013. gada 2. aprīļa noteikumos Nr. 182 "Noteikumi par stacionāru piesārņojuma avotu emisijas limita projektu izstrādi” projekta (turpmāk - noteikumu projekts) izstrādāts, lai aktualizētu un pilnveidotu spēkā esošās prasības attiecībā uz operatora plānotās darbības radītā gaisa piesārņojuma novērtējumu jeb emisijas limitu projekta izstrādi un veiktu precizējumus saistībā ar plānotajām izmaiņām normatīvajos aktos, kas regulē sadedzināšanas iekārtu darbību.Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, lai aktualizētu un pilnveidotu spēkā esošās prasības attiecībā uz operatora plānotās darbības radītā gaisa piesārņojuma novērtējumu jeb emisijas limitu projekta izstrādi |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir precizēt un aktualizēt prasības, kas operatoram jāievēro veicot savas paredzētās darbības ietekmes novērtēšanu. Pēdējo 6 gadu laikā ir radusies nepieciešamība precizēt atsevišķas prasības, kas iekļautas spēkā esošajā regulējumā, kā arī veikt precizējumus saistībā ar plānotajām izmaiņām normatīvajos aktos, kas regulē sadedzināšanas iekārtu darbību.Noteikumu projekts paredz veikt šādas izmaiņas:1. Precizēts kādos gadījumos operatoram jāveic savas plānotās darbības radītās ietekmes novērtējums un jāizstrādā emisiju limitu projekts. Iekļautas prasības no Ministru kabineta 2004. gada 14. decembra noteikumu Nr. 1015 "Vides prasības mazo katlumāju apsaimniekošanai" (turpmāk - MK noteikumi Nr.1015) 8. - 10. punkta, jo minētos noteikumus plānots atzīt par spēku zaudējušiem un pārējās tajos ietvertās prasības iekļaut Ministru kabineta 2017. gada 12. decembra noteikumos Nr. 736 "Kārtība, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām". Vienlaikus iepriekš MK noteikumos Nr. 1015 noteiktās prasības ir aktualizētas un izslēgta iespēja veikt mazo katlu māju emisiju aprēķinus ar *ADMS Screen* datorprogrammu, jo tā jau ir novecojusi un bieži vien Valsts vides dienestam nav savietojuma ar jaunajām datorprogrammām, lai varētu šo programmu izmantot emisiju aprēķinu veikšanai. Līdz ar to turpmāk šos aprēķinus vairs neveiks Valsts vides dienests, bet tas būs jāveic pašam operatoram.Vairs netiks prasīts veikt emisiju izkliedes modelēšanu visām C kategorijas sadedzināšanas iekārtām, bet tikai tām, kas atrodas teritorijās ar paaugstinātu gaisa piesārņojumu. Atbilstoši pēdējiem pieejamajiem gaisa kvalitātes monitoringa datiem tādas pilsētās ir Rīga, Liepāja un Rēzekne.2. Iekļautas prasības, kas saistītas ar nepieciešamā dūmeņa augstuma noteikšanu sadedzināšanas iekārtām un kas izriet no plānotajām izmaiņām 2017. gada 12. decembra noteikumos Nr. 736 "Kārtība, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām" (turpmāk - MK noteikumi Nr. 736), kā arī MK noteikumu Nr. 1015 11. punkta.3. Noteikumu projektā ir iekļauta jauna prasība novērtēt atbilstību gaisa kvalitātes normatīviem, ne tikai 2 metru augstumā no zemes, bet arī citos augstumos, kur iekārtas ietekmes zonā ir iespējama gaisa piekļuve ēku ventilācijas sistēmās vai dabiskās vēdināšanas āra gaisa ņemšanas ailās, logos vai durvīs. Tas nepieciešams, lai izvairītos no problēmām, ko var radīt iekārtas, kas izvietotas starp ēkām, kas ir augstākas par pašu iekārtu, kā rezultātā iekārta rada emisijas un dūmus, kas nokļūst citas blakus esošās ēkas logos un negatīvi ietekmē blakus esošo iedzīvotāju veselību.4. Noteikumi papildināti ar jaunu datorprogrammu, ko drīkst izmantot piesārņojuma izkliedes modelēšanai.5. Svītrotas normas, kas noteica, ka informāciju par piesārņojuma izkliedei nelabvēlīgiem meteoroloģiskajiem apstākļiem drīkst gatavot tikai valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs" (turpmāk - LVĢMC). Šobrīd šādu informāciju var sagatavot un praksē gatavo ne tikai LVĢMC, bet arī dažādas vides konsultāciju uzņēmumi.6. Veikti citi redakcionāli precizējumi un papildinājumi. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk - VARAM), Valsts vides dienests un LVĢMC. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uzņēmumi, kas veic dažādas piesārņojošās darbības, vides konsultāciju uzņēmumi, Valsts vides dienests, kā arī visa sabiedrība, kas gūst labumu no tā, ka tiek vērtēts uzņēmuma radītais piesārņojums un paredzēti pasākumi šī piesārņojuma samazināšanai. |
| 2. | Tiesiskā regulējuma ietekme uz tautsaimniecību un administratīvo slogu | Samazināts administratīvais slogs, jo papildināts, ka informāciju var iesniegt ne tikai rakstiski un pa pastu, bet arī elektroniski. Vairs netiek izvirzīta prasība veikt izkliedes modelēšanu visiem C kategorijas sadedzināšanas iekārtu operatoriem, kā tas tika noteikts MK noteikumu 1015 8. punktā, bet tikai tiem, kas atrodas teritorijās, kur ir paaugstināts gaisa piesārņojuma līmenis. Līdz ar to samazinās slogs gan operatoriem, gan arī Valsts vides dienestam. Vienlaikus operators vairs nevarēs pieprasīt, lai mazajām katlu mājām izkliedes modelēšanu veic Valsts vides dienests, kā tas tika noteikts iepriekš.Noteikumu projekta prasības neskar  Nacionālā attīstības plāna rādītājus, konkurenci un nevalstiskās organizācijas.Noteikumu projekta ietekme uz vidi un cilvēku veselību ir vērtējama pozitīvi.Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts saistīts ar plānotajām izmaiņām MK noteikumos Nr. 736, kā arī MK noteikumiem Nr. 1015, kurus plānots atzīt par spēku zaudējušiem un to prasības iekļaut šajā noteikumu projektā un MK noteikumos Nr. 736. |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) 2020. gada 21.maijā ievietots VARAM tīmekļvietnē [www.varam.gov.lv](http://www.varam.gov.lv) sadaļā “Normatīvo aktu projekti” un 2020. gada 25. maijā Valsts kancelejas tīmekļvietnē [www.mk.gov.lv](http://www.mk.gov.lv) ar aicinājumu sabiedrības pārstāvjiem līdzdarboties noteikumu projekta izstrādē, līdz 2020. gada 4. jūnijam rakstiski sniedzot viedokli par noteikumu projektu. |
| 3. | Sabiedrības līdzdalības rezultāti | Sabiedrības līdzdalības rezultātā nav saņemti iebildumi un priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts vides dienests, LVĢMC |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts vides dienestam vairs nebūs jāveic mazo katlu māju radītās ietekmes aprēķinus (modelēšanu), kā arī samazināsies slogs saistībā ar to, ka aprēķini tiks pieprasīti tikai tām mazajām katlu mājām, kas atrodas teritorijās, kur konstatēta cilvēku veselībai neatbilstoša gaisa kvalitāte.  |
| 3. | Cita informācija | Nav |

Vides aizsardzības un reģionālās attīstības

ministrs J. Pūce

Maslova 670126586

lana.maslova@varam.gov.lv